(چہ پِیشّ ءَ جوڑ بوؤکیں دست گْواپی ازباب)
تَگِرد:- اے چہ کَوری پِیشّ ءَ جوڑ کنگ بیت- سبز ءُ رِیدَگیں پیشّ ءَ بُرّ انت ءُ لھتیں ءَ ایر کن انت تا پچیکیت ءُ گِنزک بہ بیت- نرم ءُ گِنزک بُوَگ ءَ رند کریان ئےِ دُور کن انت ءُ پدگْوالگ دوچی سوچن ءُ شِد ءَ تُکّ ئےِ کن انت پدا پیشانّ شِننت ءُ چہ بُنڈ ءَ جتا کن انت، شِتگیں پیشّ ءَ کم کم ءَ بند انت ءُ گوالگ ءُ ٹپُّر ئےِ آپ جن انت ءُ بر ئےِ دینت تنکہ ھُشک مہ بیت-
وھدے کہ یک تَگِردے ءِ کساس ءَ پیشّ نزّ کاینت گڑا تگرد ءَ ریسو کن انت ریسو کنگ ءِ وھد ءَ پنچ جُتک پیشّ زیر انت ءُ یک بارگیں پِڈّے ءِ تَل ءَ دینت ءُ لوڑ ءَ بند انت اِش(تُکّ کتگیں پیشّ ءِ سرا آتکگین ءُ بارگیں بھر ءَ پِڈّ گُش انت)- سئے ٹال پیش پَشت گیجنت ءُ ڈو ٹال لیٹین انت، تگرد ءِ ریسو پد پْراھی ءَ گْوپان ءَ ماندیان کن انت وھدے پْراھی یے سرجم بیت دیم پہ دراجی ءَ گْوپنت ءُ رِد کنان ئےِ بنت گوپگ ءَ پد پیشّانی سراں پُشتی ءَ ایر جن انت ءُ تُرندے ءَ کش انت ئےِ کہ پچ مرچیت-
تگرد باز تھر ءُ پیم ءَ گْوپگ بیت-
حکیم حَیالی پرومی/ پنجگور